|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 10. 5. 2024. godine

MEDIJIMA

**PRIOPĆENJE ZA MEDIJE**

**Dženana Karup-Druško i Maja Nikolić dobitnice**

**novinarske nagrade za najbolje priče o procesu pristupanja BiH u EU za 2024. godinu**

Dobitnice nagrade za najbolju novinarsku priču o procesu pristupanja Bosne i Hercegovine u Europsku uniju za 2024. godinu, koju povodom obilježavanja Dana Europe organizira Direkcija za europske integracije u suradnji s Društvom novinara BiH, su Dženana Karup-Druško i Maja Nikolić.

Dženana Karup-Druško nagrađena je za tekst „ŠTO ČLANSTVO U EU ZNAČI ZA GRAĐANE: Ulazak države u EU važnije je za obične ljude nego za političke elite“, koji je objavljen na portalu Slobodna Bosna, a Maja Nikolić za TV prilog objavljen na BHT1 o temi „Što stanovnicima Posavine znači približavanje Bosne i Hercegovine Europskoj uniji?“.

Nagradu i plakete su uručili direktorica Direkcije za europske integracije Elvira Habota i Goran Skoko, predsjednik Skupštine Društva novinara BiH.

Ovo je peti po redu izbor, a nagrada ima za cilj ukazati na važnost uloge medija u procesu europskih integracija i potaknuti novinare da istražuju kako proces pristupanja u EU utječe na svakodnevni život bh. građana.

Nagradu su ranije dobili Arnes Grbešić i Selma Melez (2023.), Melisa Teletović i Denis Leko (2022.), Anel Nurković i Svjetlana Šurlan (2021.) te Tamara Ćuruvija i Marko Mlikota (2020.).

Direkcija za europske integracije